214 



til Bestemmelse af Hovedets Form og Størrelse , og idet jeg 

 forbigaar alle dem, der kun ere udførte paa mindre Rækker, 

 skal jeg endnu blot omtale Hovedets Højde. 



I Afsnittet om Proportioneringen er det allerede omtalt, at 

 Hovedet og Halsen tilsammen udgjøre meget nær den samme 

 Brøkdel af hele Legemshøjden hos begge Kjøn, nemlig 13,7 Pro- 

 cent hos Mænd og 13,9 Procent hos Kvinder. Selve Hovedets 

 Højde lader sig ikke udmaale med fuld Nøjagtighed, fordi dets 

 Begrænsning nedadtil ikke lader sig angive med fornøden 

 Sikkerhed, og de Angivelser herom, der foreligge for andre 

 Racers Vedkommende, have derfor ogsaa en meget betinget 

 Værdi. 



Det Udtryk for Hovedets Højde, der egner sig bedst til 

 Sammenligning med Kraniets Højde, er den lodrette Afstand fra 

 Issen til Øreaabningen. Dette Maal har desuden den Fordel, 

 at det kan anvendes til Bestemmelse af Halsens Længde, og 

 selv om det derfor ikke just svarer til den almindelige Opfat- 

 telse af Hovedets Udstrækning i Højden, bør det ubetinget 

 foretrækkes f. Ex. for den lodrette Afstand fra Issen til Hagen, 

 der er ulige vanskeligere at udmaale, og som forøvrigt ikke 

 kan betegnes som Hovedets Højde, naar man derved tænker 

 paa dettes Forhold til Størrelsen af Legemets øvrige Afsnit. 



Denne lodrette Afstand fra Issen til Øreaabningen, der er 

 maalt paa ca. 100 Individer af hvert Kjøn, udgjør i Gjennemsnit 

 138,2 mm hos Mænd og 132,9 hos Kvinder eller, beregnet i For- 

 hold til Legemshøjden, ca. 8,5 Procent af denne hos Mænd og 

 ca. 8,7 Procent hos Kvinder. Drages disse relative Værdier 

 fra de i det foregaaende Afsnit om Proportioneringen angivne 

 relative Udtryk for Hovedets og Halsens samlede Længde, finder 

 man, at denne sidste hos begge Kjøn udgjør 5,2 Procent af 

 Legemshøjden. 



Da Udviklingen af Hovedets Højde ganske stemmer overens 

 med Udviklingen af dets Længde og Bredde , skal jeg ikke op- 

 holde mig ved nogen nærmere Redegjørelse for de Maalinger, 



